เลิกฉีดยาคุมได้1อาทิตย์แล้วกินยาคุมหมดแผงแล้วประจำเดือนก็ยังไม่มาแต่มียาหมดแผงได้2อาทิตย์แล้วค่ะจท้องไหมค่ะแล้วประจำเดือนจะมาตอนไหน
สวัสดีค่ะ หากทานยาคุมกำเนิดจนครบ 21 เม็ด และเว้นระยะไปครบ 7 วันแล้ว หรือทานยาจนครบ 28 เม็ดแล้ว และยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็อาจเกิดจากการที่เยื่อบุโพรงมดลูกยังคงฝ่อบางอยู่ จากผลของฮอร์โมนจากยาฉีด จึงยังไม่มีประจำเดือนมา ซึ่งอาจต้องใช้เวลานานหลายสัปดาห์หรือหลายเดือน กว่าที่รังไข่จะกลับมาทำงานเป็นปกติ และเยื่อบุโพรงมดลูกกลับมาหนาตัวเป็นปกติค่ะ อย่างไรก็ตาม หากยังไม่ต้องการที่จะตั้งครรภ์ ก็ให้ทานยาคุมกำเนิดต่อไปได้ (หากตรวจไม่พบการตั้งครรภ์) และในที่สุด ประจำเดือนก็น่ามาค่ะ